[ca] La fracció orgànica de residu municipal separada selectivament és un bon material per a compostar donat el seu elevat contingut en matèria orgànica, que alhora permet reduir les seves característiques negatives i transformar-lo en un producte de qualitat per a ser aplicat al sòl com a esmena orgànica. La possibilitat de realitzar un vermicompostatge posterior pot millorar, a priori, les seves propietats. En aquest treball s'ha realitzat el compostatge de la fracció orgànica de residus municipal recollida selectivament al bar-restaurant del Campus del Baix Llobregat juntament amb restes de poda triturada per a millorar el desenvolupament del procés i s'ha processat en compostadors domèstics de 330 L. La proporció de restes vegetals incorporades determina la relació C/N inicial, factor determinant en el desenvolupament del procés ja que condiciona l'eficiència microbiològica. S'han assajat dues relacions C/N, de 30 i de 40 i s'han avaluat els efectes sobre la qualitat del compost obtingut en relació a diversos paràmetres físics i químics. Paral·lelament s'ha comparat l'efecte del vermicompostatge amb cucs de terra (Eisenia foetida) entre un compost mig madur i el resultant després d'haver-lo vermicompostat. Com a control del procés s'ha seguit l'evolució de la temperatura, de la humitat i de la densitat aparent, dades que es poden trobar en el treball d'Amat (2014). Els resultats indiquen que la reducció de la matèria orgànica ha estat moderada en tots els casos, però en el vermicompost s'ha assolit una estabilització prou adequada (amb un valor de GE del 50 %). Els tres productes analitzats, compost CN30, compost CN40 i vermicompost, en relació al RD 506/2013 sobre productes fertilitzants, compleixen amb els requisits de classe A, però el compost CN40 presenta una humitat i una relació C/N final superior a l'exigit. En relació a la transformació, el material de CN30 ha presentat una reducció de matèria seca més elevat degut a una major reducció de la matèria orgànica i per tant una millor eficiència de procés. Quant a composició, els resultats trobats indiquen que el compost procedent de CN inicial més elevada presenta menors valors de conductivitat elèctrica i de nitrogen mentre que la matèria orgànica és superior, fet que es pot relacionar amb una major presència de restes vegetals, material que inicialment porta menys nitrogen i més matèria orgànica. El garbellat en la línia CN30 produeix que el compost presenti valors superiors d'humitat, nitrogen orgànic, matèria orgànica resistent i grau d'estabilitat als del final de procés i de rebuig, mentre que en la línia CN40 el compost presenta valors superiors de pH, nitrogen amoniacal i no hidrolitzable i grau d'estabilitat superior i en matèria orgànica total, nitrogen orgànic i relació C/N no es troben diferències significatives. El efecte del vermicompostatge en relació al compost mig madur i el vermicompost final indica que el vermicompost està més estabilitzat i mineralitzat (% GE més elevat, menys contingut en MOT) encara que alguns nutrients com el nitrogen amoniacal i el sodi presenten valors més baixos que el compost. En resum, es pot considerar que en el compostatge domèstic de residus municipals i amb elevada presència de restes vegetals lignificades és necessari un temps de procés més llarg per assegurar una transformació superior dels materials orgànics i que el vermicompostatge augmenta en poc temps l'estabilitat del material.

[en] Biowaste source collected is a good material to be composted due to its high content in organic matter, which also contributes to improve its characteristics to obtain a high performance product as organic amendment. Vermicomposting after composting can improve, at first, the properties. This work shows the composting process of the biowaste source collected from the canteen of the Campus del Baix Llobregat along with yard trimmings to improve the performance of the process in 330 L bin composters. The yard trimming ratio in the mixture determines the C/N ratio, which is a main feature in composting development due to its implication in microbial efficiency. Two initial C/N ratio of 30 and 40 were essayed and effects on compost quality for different physical and chemical parameters were studied. Also, effect of vermicomposting with Eisenia foetida worms between moderately mature compost and vermicompost was observed. As control parameters of the process, temperature evolution, moisture content and bulk density were monitored and results can be found in Andreu (2014). The results show that organic matter reduction has been moderate and little more intense in vermicomposting, which achieves a 50 % values on stability degree. In relation to Spanish regulation on fertilisers (RD506/2013), all materials can be classified as Class A regarding to heavy metal content, but compost from CN40 present higher values of final C/N ratio and moisture than expected. Regarding conversion of the material, CN30 line has obtained a higher index in organic matter reduction and then a better process efficiency. Regarding composition, compost from CN40 present lower electrical conductivity and nitrogen but higher organic matter, which can be related to the higher content in yard trimmings which naturally show lower contents of nitrogen and higher of organic matter. Sieving in CN30 line produces a compost with higher content in moisture, organic nitrogen, organic matter and stability degree than refuse or final process sample. On the other hand, CN40 line compost shows higher values in pH, ammonium, non hydrolysable nitrogen and stability degree, and no differences can be found in total organic matter, organic nitrogen or C/N ratio. Vermicompost versus moderately mature compost shows that the former is more stabilised and mineralised (higher %GE and lower % MOT) while some nutrients such as ammonium and sodium present lower values than compost. In summary, can be considered that in home composting of biowaste with high content of lignified yard trimmings is necessary a longer period to ensure the transformation of organic compounds and that vermicomposting enhances stability of material.